Woodcutters Forest Cottages | LekkeSlaap
Dié kothuis is op die rand van die Knysnawoud in 'n pragtig ontwerpte, welige tuin. Die interieur is rustig en romanties en deur die eienaars ontwerp. Die kothuis is vol kuns, voorwerpe, outentieke matte en materiale en is 'n oord vir die kreatiewe siel, ontwerper en enige iemand wat met skoonheid, harmonie en natuur omring wil wees. Die tuin is 'n getuienis van die eienaars se liefde vir plante, blomme en tuinmaak.
Woodcutters-kothuis is 1 van 2 pragtige kothuise op die grens van die Knysna-woud. Daar is slaapplek vir 2 tot 4 gaste. Die kothuis beskik oor 2 slaapkamers en 'n groot oopplan-leefarea en -eetarea, ideaal vir groot gesinne of groepe. Dis keurig ingerig en die patio bied 'n uitsig oor die inheemse woud. Daar is 'n heerlike kaggel en braaigeriewe. Dis perfek vir 'n stil en rustige wegbreek.
Mellow Wood-kothuis is die ander pragtige kothuis op die grens van die Knysnawoud. Daar is slaapplek vir 2 gaste en die kothuis is smaakvol versier met 'n klein privaat tuin. Gaste kan op die swaaibank sit en die lieflike uitsig op die tuin geniet. Daar is ook 'n stoep, braai en heerlike kaggel vir die winter.
Iemand sal gaste by die plaashek ontvang en na die kothuis lei. Daarna sal pla nie. Iemand is egter altyd beskikbaar op die perseel indien gaste iets sou nodig hê.
Gaste word omring deur inheemse woude, denneplantasies en landerye. Daar is tientalle doendinge en besienswaardighede in die omgewing, soos die Kringe-in-'n-bos-staproete, fietsryroetes, swemplek by Drup Kelders, en piekniekplek by Jubilee Creek. Gaste moet ook op die uitkyk wees vir voëlspesies soos die Knysnaloerie en die Bosloerie. Die Dalene Matthee-gedenkteken by die Groot Boom is ook hier naby en die Milkwood Goudmyn is beslis die besoek werd.
Die prentjiemooi dorpie Knysna met sy kristalhelder strandmeer is net 25 minute hiervandaan. Buffelsbaai en Sedgefield se strande en riviere is ook hier naby.
Daar is 6 troeteldiere op die perseel wat baie vriendelik is. Ons vra dat gaste hulle asb. nie voer nie.
Gaste benodig hul eie vervoer aangesien dit in die platteland is. Elke kothuis beskik oor parkeerplek.